கடவுள் கிருஷ்ணர், அரவாணியாக அவதாரம் எடுத்தார் என்று சொல்லப்படுகிறது. தமிழகத்தில் உள்ள அரவாணிகளின் கோயில்களில் இது திருவிழாவாகவே கொண்டாடப்படுகிறது. அரச குடும்பங்களில் கூட அரவாணிகள் பலர் இளவரசர்களாகவும் இளவரசிகளாகவும் இருந்திருக்கிறார்கள். இப்போதும் இருக்கிறார்கள். தமிழகத்தில் அரவாணிகளை இழிவாகப் பார்க்கிறோம். வட நாடோ அவர்களையும் தங்களைப் போன்ற சக மனிதர்களாக மட்டுமல்லாமல், அதற்கும் மேலாக நடமாடும் தெய்வங்களாகவே பார்க்கிறது. அவர்கள் தங்கள் கடைக்கு வரமாட்டார்களா, கால் வைக்க மாட்டார்களா, தங்கள் நெற்றியில் பொட்டுவைக்க மாட்டார்களா என்று ஏக்கத்துடன் காத்திருக்கும் வர்த்தகர்கள் அங்கே ஏராளம்.